text: Esbjerg har verdens 79. bedste fodboldhold
  09 januar 2014 kl. 14.38
  Internationale fodboldhistorikere og statistikere har gennemgået resultater fra fodboldkampe i hele verden i år 2013 og ud fra det regnet ud hvilke hold der har klaret det bedst. Esbjerg fB er bedste danske hold.
  EfB ligger på en 79. plads, og det er langt foran det næstbedste danske hold, FC København, der ligger nummer 196.
  Esbjerg har også placeret sig foran andre store klubber som italienske Roma og Inter, engelske Liverpool og Everton og Michael Laudrups Swansea.
  Saint-Etienne og Elfsborg, som Esbjerg har slået i løbet af året, ligger også under vestjyderne, mens Standard Liege som Esbjerg slog to gange i Europa League ligger over. Det samme gør Red Bull Salzburg som Esbjerg tabte til.
  Esbjergs kommende modstander i Europa League, Fiorentina, er bedømt ud fra listen, det bedste hold EfB kommer til at møde i denne sæson. Med mindre de går videre.
  Se hele listen her (engelsk link)
  